**JAVNO KOMUNALNO PREDUZEĆE OB 12**

**“VODOVOD I KANALIZACIJA” d.o.o. rev.01.08.12**

**Kulište br. 2, Velika Kladuša**

**Preduzeće za proizvodnju i distribuciju vode**

**PDV: 2634347470001**

**Tel: +387 (0) 37 / 770-164 Broj: \_\_\_\_\_\_\_\_\_\_\_\_\_\_/19.
Fax: +387 (0) 37 / 772-164  Datum : \_\_\_\_\_\_\_\_\_\_ / 19.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Na osnovu člana 271 Zakona o privrednim društvima FBiH („Službene novine Federacije BiH“, broj 81/15),* a u skladu sa ovlaštenja predviđenih *Statutom JKP “Vodovod i kanalizacija” d.o.o. Velika Kladuša i Odlukom o davanju saglasnosti br. 55-04/19 od 12.07.2019. godine donesenom od strane Privremenog nadzornog odbora preduzeća, direktor preduzeća raspisuje:*

**KONKURS**

**za izbor kandidata za članove Odbora za reviziju JKP “Vodovod i kanalizacija” d.o.o. Velika Kladuša**

**I**

Objavljuje se javni konkurs za izbor kandidata za članove Odbora za reviziju JKP “Vodovod i kanalizacija” d.o.o. Velika Kladuša, predsjednik i dva člana.

**II**

**Opis pozicije**

Odbor za reviziju je nadležan:

* da vrši reviziju polugodišnjeg i godišnjeg obračuna i reviziju finansijskog poslovanja preduzeća prema Statutu preduzeća i o tome dostavi izvještaj Skupštini i Nadzornom odboru,
* da preduzima druge radnje i aktivnosti u okviru svojih ovlaštenja i obaveza u skladu s Zakonom o javnim preduzećima u FBiH i Zakonom o privrednim društvima i Statutom JKP “Vodovod i kanalizacija” d.o.o.

**III**

**Način izbora**

Odabir i predlaganje kandidata za predsjednika i članove Odbora za reviziju izvršit će Nadzorni odbor preduzeća većinom glasova na osnovu sprovedenog javnog konkursa, a odluku o konačnom imenovanju predsjednika i članova Odbora za reviziju donijet će Skupština preduzeća.

Mandat izabranih članova Odbora za reviziju traje četiri godine, sa mogućnošću ponovnog imenovanja.

Naknadu za rad predsjedniku i članovima Odbora za reviziju određuje Nadzorni odbor.

Kandidati koji budu stavljeni na listu za uži izbor bit će pozvani na intervju.

Sve informacije u toku postupka kandidiranja su transparentne, osim ako informacija podnosioca prijava nisu povjerljive u smislu Zakona o zaštiti ličnih podataka (Sl. glasnik BiH, br. 32/01)

**IV**

**Kriteriji izbora**

OPĆI:

* da je stariji od 18 i mlađi od 65 godina,
* da je državljanin BiH,
* da nije otpušten iz državne službe kao rezultat disciplinske mjere na bilo kojem nivou u BiH u period od 3 (tri) godine prije dana objavljivanja konkursa,
* da se na njega ne odnosi član IX 1. Ustava BiH,
* da nije osuđivan za krivično djelo i privredni prijestup nespojive s dužnošću člana Odbora za reviziju - 5 godina od dana pravosnažnosti presude, isključujući vrijeme zatvorske kazne, prije dana objavljivanja konkursa,
* da nije lice kojem je presudom suda zabranjeno obavljanje dužnosti u nadležnosti Odbora za reviziju,
* da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršnih funkcija u smislu člana 5 Zakona o sukobu interesa u institucijama vlasti BiH
* da nije na funkciji u političkoj stranci u smislu člana 5 Zakona o ministarskim, vladinim i drugim imenovanjima FBiH,
* da nije član Nadzornog odbora ili Uprave preduzeća, zaposlenik preduzeća, niti da ima direktni ili indirektni finansijski interes u preduzeću,
* da istovremeno nije član Odbora za reviziju ili Nadzornog odbora u dva ili više privrednih društava.

POSEBNI:

* da ima visoku stručnu spremu VII stepen
* da ima najmanje 3 (tri) godine radnog iskustva u privredi
* da posjeduje stručna znanja vezana za sadržaj i način rada organa upravljanja privrednih društava

**V**

**Potrebni dokumenti i dodatne informacije**

Prijave kandidata treba da sadže: biografiju, adresu i kontakt telefon.

Uz prijavu kandidati treba da dostave:

* Uvjerenje o državljanstvu ne starije od 3 (tri) mjeseca,
* Izjave za tačke 3, 4, 5, 6 i7 općih uvjeta,
* Dokaz o radnom iskustvu sa opisom poslova,
* Dokaz o stepenu stručne spreme

Prilikom procjene kvalifikacija i iskustava kandidata uzet će se u obzir i slijedeće: ostvareni rezultati tokom dosadašnjeg rada, komunikacijske i organizacijske sposobnosti i znanje i sposobnost razumijevanja poslovnih izvještaja.

Prijave sa traženim podacima treba dostaviti lično na protokol preduzeća ili preporučenom poštom, na adresu:

JKP “Vodovod i kanalizacija” d.o.o. Velika Kladuša

Kulište br. 2

77230 Velika Kladuša

Prijava na javnim konkurs – Ne otvarati

Javni konkurs za podnošenje prijava ostat će otvoren 15 (petnaest) dana od dana objavljivanja u “Službenim novinama FBiH”.

Neblagovremene i nepotpune prijave neće biti uzete u razmatranje.

 **Direktor:**

 **\_\_\_\_\_\_\_\_\_\_\_\_\_\_\_\_\_\_\_\_\_\_**

 **Edin Kekić, dipl.ing.**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

|  |  |  |
| --- | --- | --- |
| Web: [www.vik-kladusa](http://www.vik-kladusa).ba | BV_Cert_NB_ISO 9001 HACCP | e-mail:vik@vik-kladusa.ba |